**Qaim** eli **al-Qa’im** (tai al-Qaim, **al-Ka’im**, al-Kaim; arab. القائم‎) on rajakaupunki Länsi-Irakin Anbarin maakunnassa, Eufratjoen etelärannalla, Syyrian rajalla. Maakuntakeskus Ramadi sijaitsee kaupungista on linnuntietä 239 kilometriä ja pääkaupunki Bagdad 336 kilometriä itäkaakkoon.*lähde?*

Al-Qa’imin sijainti Syyrian rajalla. Syyrian puoleinen rajakaupunki on Abu Kamal.
Rajakaupunki on yksi kolmesta virallisesta Irakin ja Syyrian välisistä maanteiden rajanylityspisteistä ja on strategisesti tärkeä. Kaupungissa on sementtitehdas ja sinne johtaa myös rautatie. Kaupungin etelälaidalla on 317,9 metriä korkea Husaiban televisiolähetinmasto. Al-Qaimin piirikunnassa viljellään maata Eufratin varrella, ja seudun maaperää on kuvattu ravinteikkaaksi.*lähde?*

Qaimin kaupunki on Anbarin maakunnan Qaimin piirikunnan hallintokeskus. Vuoden 2014 tammikuussa Qaimin piirikunnassa arvioitiin asuvan 10 prosenttia koko maakunnan väestöstä (1,482 milj. as.) eli noin 150 000 ihmistä. Samaan piirikuntaan kuuluva Karabilan kaupunki on kasvanut kiinni al-Qaimin taajaman itäosaan.*lähde?*

Qaimin seudun fosfaattikaivoksen yhteyteen rakennettu, vuonna 1984 toimintansa aloittanut lannoitetehdas teki Irakin omavaraiseksi lannoitteiden osalta. Osa lannoitetehtaan tuotannosta vietiin ulkomaille. Yhdysvaltojen mukaan osa laitoksesta muutettiin sittemmin uraanin rikastuslaitokseksi ja laitoksen vuosina 1984–1990 rikastamaa uraania käytettiin Irakin ydinaseohjelmassa. Persianlahden sodan aikana vuonna 1991 uraanin rikastuslaitos tuhottiin. 

Irakin sodan aikana kaupunki oli raskaiden taistelujen kohteena keväällä 2005 sen jälkeen, kun joukko asemiehiä oli ensin pakottanut kaupungin poliisijoukot jättämään kaupungin.

Kesäkuussa 2014 ääri-islamistisen Isisin taistelijat ottivat kaupungin hallintaansa. Muutamaa päivää aiemmin Syyrian puolelta tulleet Vapaan Syyrian armeija ja al-Nusran rintama olivat vallanneet kaupungin Irakin hallinnolta. Väkivaltaisuuksien johdosta monet seudun asukkaista ovat paenneet kotiseudultaan. Isisiä vastaan taistellessaan Yhdysvaltain johtamien Nato-maiden liittouma on tehnyt monia ilmaiskuja Qaimin seudulle. Irakin armeija uutisoi vallanneensa al-Qaimin 3. marraskuuta 2017. Kaupunki oli viimeinen Isisin hallitsema Syyrian ja Irakin välinen rajanylityspaikka.

* Yhdysvaltain armeijan helikoptereita ja sen miehittäjäjoukkoja Irakin sodan aikana.Yhdysvaltain armeijan helikoptereita ja sen miehittäjäjoukkoja Irakin sodan aikana.

Lähteet
-------

1. 1 2  Sunni Militants Captured A Crucial Iraq-Syria Border Crossing  21.6.2014. businessinsider.com. Viitattu 23.10.2015. (englanniksi)
2. ↑  Husaibah TV Mast emporis.com, (englanniksi)
3. ↑  Anbar Iraq. Governorate profile (pdf)  1/2014. Joint Analysis Unit, United Nations, iau-iraq.org. Viitattu 23.10.2015. (englanniksi)
4. ↑  Weapons of Mass Destruction (WMD). Al Qaim / Al Quaim globalsecurity.org. Viitattu 23.10.2015. (englanniksi)
5. ↑  Al Qaim globalsecurity.org. Viitattu 23.10.2015. (englanniksi)
6. ↑  Battle for Iraq and Syria in maps (Kartalla esitetään Yhdysvaltain johtaman liittouman raportoimat ilmaiskujen kohteet Irakissa ja Syyriassa 11.10.2015 saakka)  21.10.2015. bbc.com. Viitattu 23.10.2015. (englanniksi)
7. ↑  IS loses Deir al-Zour in Syria and al-Qaim in Iraq on same day *BBC News*. BBC. Viitattu 4.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **Al-Qa’im** Wikimedia Commonsissa

* ISIS kills 52 men in Iraq (9.4.2015) (englanniksi) (cnn.com)
* Air strike kills 17 Islamic State militants, Baghdadi said nearby (26.2.2015) (Arkistoitu – Internet Archive) (englanniksi) (reuters.com)
* Iraq: Airstrike against an ISIL Weapons Production Facility, Jan. 23, near Al Qaim, Iraq (16.2.2015) (englanniksi) (liveleak.com)
* Fate of ‘critically wounded’ ISIS chief unclear (8.11.2014) (englanniksi) (alarabiya.net)